পশ্চিমবঙ্গের নাম পরিবর্তন করে বঙ্গ হবে কিনা, তা নিয়ে আজ সর্বদলীয় বৈঠক। রাজ্যের নাম পরিবর্তন নিয়ে আলোচনার জন্য বিধানসভার তিনদিনের বিশেষ অধিবেশনও ডাকা হয়েছে।
 ওয়েব ডেস্ক: পশ্চিমবঙ্গের নাম পরিবর্তন করে বঙ্গ হবে কিনা, তা নিয়ে আজ সর্বদলীয় বৈঠক। রাজ্যের নাম পরিবর্তন নিয়ে আলোচনার জন্য বিধানসভার তিনদিনের বিশেষ অধিবেশনও ডাকা হয়েছে। ছাব্বিশে অগাস্ট থেকে শুরু হচ্ছে বিশেষ অধিবেশন। যদিও বিরোধীরা চায় বিশেষ অধিবেশনে ডেঙ্গি এবং মূল্যবৃদ্ধি নিয়ে আলোচনা হোক। সর্বদল বৈঠকে এই দাবিতে সরব হতে পারে বাম ও কংগ্রেস। তাদের দাবি, ডেঙ্গি নিয়ে আলোচনার জন্য প্রয়োজনে বিশেষ অধিবেশনের মেয়াদ একদিন বাড়ানো হোক। টেট পরীক্ষা নিয়েও আলোচনা চায় বিরোধীরা। যদিও বিরোধীদের অনুমান সরকার এই প্রস্তাব মানবে না। রাজ্যের নাম বদল নিয়ে কংগ্রেসের অবস্থান কী হবে, তা ঠিক করতে ছাব্বিশে অগাস্ট পরিষদীয় দলের বৈঠক ডেকেছেন আব্দুল মান্নান। বৈঠকে থাকার কথা রয়েছে অধীর চৌধুরীরও। তবে বিধানসভায় পরিষদীয় দলের বৈঠকে অধীর চৌধুরীকে থাকার অনুমতি দেওয়া হবে কিনা, তা নিয়ে আবার নতুন সমস্যা তৈরি হয়েছে।